Markus Raivio

Markus Raivio on suomalainen järjestöjohtaja, yhteiskunnallinen yrittäjä sekä äänituottaja. Hän on syntynyt Tampereella ja asunut nuoruutensa Porissa. Hän asui Helsingissä 25 vuotta ja 2016 alusta Porvoossa. Raivio on opiskellut musiikkiterapeutiksi Sibelius-akatemian koulutuskeskuksessa sekä Jyväskylän yliopistossa. Hän on myös suorittanut ammattitutkinnot järjestöjohtajana, työnohjaajana sekä kansainvälisestä liiketoiminnasta ja strategiasta MBA-tutkinnon Italiassa Guglielmo Marconi Universityssä.

Markus Raivio on Kulttuurin ja hyvinvoinnin liiton Kukunorin toiminnanjohtaja vuodesta 2017.

Raivio on Suomen ensimmäinen valittu Ashoka Fellow "World's Leading Social Entrepreneur" 2022. Hänen työtään sekä valintaa esiteltiin Forbesin artikkelissa 2022. Vuonna 2023 saksalainen Making more health -ohjelma valitsi hänet ensimmäiseksi suomalaiseksi Making More Health -fellowksi.

Äänitysstudiossa hän on työskennellyt tuottajana/sovittajana muun muassa seuraavien artistien kanssa: Topi Sorsakoski, Jiri Nikkinen, Pave Maijanen, Costello Hautamäki, Dave Lindholm, Pelle Miljoona, Tumppi Varonen, Anna Hanski, Pate Mustajärvi, Pepe Willberg, Hasse Walli, Seppo Alvari ja Kim Brown (The Renegades). 

Muusikkona hän on toiminut lukuisten suomalaisten ykkösartistien taustalla ja soittanut rumpuja muun muassa Freud Marx Engels & Jung -orkesterissa. Hän sävelsi sekä sanoitti yhdessä Pekka Myllykosken kanssa yhden yhtyeen soitetuimmista radiohiteistä Meidän rumien rakkauslaulu 2008. Hän toimi myös Problems?-bändin rumpalina mm. kriitikoiden ylistämällä ”Suora Lähetys” -livelevyllä 2011. Vierailevana kosketinsoittajana sekä taustalaulajana levytyksiä ja konsertteja hän on tehnyt  muun muassa Atomirotan, Teddy & The Tigersin sekä Pelle Miljoona Oyn kanssa.

Omat soolotuotannot ovat singlet Matkan Pää (2014) sekä Älä vaan itke (2015). Matkan Pää soi tasaisesti pääasiassa Radio Suomen taajuuksilla. Tyylisuuntana molemmissa julkaisuissa on Americana-Folk. 2024 käynnistyi soololevyn tuotanto Neoclassical/Ambient piano/jousilevytyksillä. Uutta musiikkia kuunneltiin ensimmäisen vuoden aikana 200 000 kertaa Spotifystä.

Musiikkiterapia- sekä työnohjaustyötä hän on tehnyt pääasiassa nuorten mielenterveyskuntoutuksessa ja Guided Functional Peer Support -viitekehykseen perustuvien kulttuuripajojen kehitystyön avainhenkilönä.  Hänen kehittämänsä idea ohjatusta toiminnallisesta vertaistukimallista valittiin EU-komissiossa 2024 Best Practice of Mental Health -tunnustuksella sekä 2019 Pedro Montellano Good Practice Award -palkinnon Romaniassa. Raivio luennoi paljon sosiaali- ja terveysalan oppilaitoksissa, alan organisaatioissa sekä seminaareissa aiheena luovuus, innovaatiot, mielenterveyden tulevaisuus, toipumisorientaatio, Design Thinking, järjestöjen strategia sekä visio sekä taiteen ja kulttuurin menetelmät mielenterveystyössä.

Ensimmäinen suomalainen toipumisorientaatiosta kertova Toipuva mieli - Opas toipumisorientaatioon -kirja yhdessä hänen isänsä kanssa julkaistiin 2020.

Vuosina 2017–2020 Raivio toimi Mielenterveyden Keskusliiton hallituksen varapuheenjohtajana sekä 2018-2019 FinFami Uusimaa Omaiset mielenterveystyön tukena -yhdistyksen hallituksen puheenjohtajana. 

Raivio on toinen Kukunori ry:n perustajista. Kukunori ry on valtakunnallinen kulttuurin ja hyvinvoinnin liitto.  

Markus Raivio on sosiaali- ja terveysalalla tunnettu sosiaalisten innovaatioiden kehittämisestä kokeilun keinoin, kuten GFP, Pokka- hyvinvoinnin arviointialusta sekä Propellipäät-verkosto.  

Suomalaisten kehitysjärjestöjen kattojärjestö Fingo myönsi 2023 Raiviolle kunniamaininnan Vuoden Maailmanparantaja-valinnan yhteydessä Maailman kylässä-festivaalilla. Tuomaristo painotti kunniamaininnassaan Raivion mielenterveystyön kehittämistä Nairobin Mukuru-slummeissa Keniassa.Vuoden maailmanparantaja 2023: aviopari Antti Komulainen ja Eva ForssénViitattu 22.9.2023

Raivio esiintyy useassa Podcast-sarjassa, joista Kaikkea Hyvää- podcast sekä Hyvinvoinnin tulevaisuus- podcast on suunnattu enemmän sosiaali- ja terveysalalle. Musiikkipodcast Kinnunen&Raivio sekä Youtube-sarja Maanantaibäkkäri on suunnattu enemmän musiikintekijöille.
Äänisuunnittelijana hän on mukana suunnittelemassa muun muassa Keimolan valvontatornin tulevaa äänimaailmaa.

Markus Raivion isä on jännityskirjailija Jouko Raivio.

Lähteet

 Aiheesta muualla 
Markus Raivion kotisivut
Raivio Ashoka Polandin "Why should you care"-ohjelman vieraana,
Markus Raivion henkilökuva Seura-lehdessä
Markus Raivion henkilökuva Kodin Kuvalehdessä
Raivio Ashokan esittelyssä
Markus Raivion artistisivu Spotifyssä
Kukunori ryn kotisivut
Raivion mentoriesittely Helsinki Universityn sivuilla.
Raivion haastattelu yhteiskunnallisesta yrittäjyydestä Arvo-liiton sivuilla
The-pedro-montellano-good-practice-award/
GFP-kulttuuripajat Innokylän sivuilla
GFP-mallin valinta EU-komission "best practice of mental health in europe"
Raivio "Alistumattomuuden historia"- sarjan vieraana (YLE AREENA)
" Ei kukaan halua syrjäytyä vapaaehtoisesti"- artikkeli, YLE
Mielenterveyden tulevaisuus- podcastsarja
"Matka rytmimusiikin maailmaan, Maanantaibäkkäri", Raivion isännöimä Youtube-keskustelusarja musiikintekijöille

Luokka:Suomalaiset musiikkituottajat
Luokka:Suomalaiset rumpalit
Luokka:Suomalaiset sovittajat
Luokka:Freud Marx Engels & Jungin jäsenet
Luokka:Vuonna 1973 syntyneet
Luokka:Elävät henkilöt